**מסמך דרישות**

אתר [www.eventbuzz.co.il](http://www.eventbuzz.co.il/) נוצר כדי לספק למפיקי אירועים שירות קל ונוח למכירה והפצה של כרטיסים לאירועים שלהם, וכן לספק לרוכשי הכרטיסים חווית רכישת כרטיסים ידידותית ואת האפשרות להרוויח משיתוף אירועים.

1. **רישום לאתר**

רכישת כרטיסים אפשרית גם ללא רישום לאתר, אך בעבור חלק מהשירותים המוצעים באתר יהא על המשתמש להירשם לאתר. בנוסף, יוכל המשתמש לבחור להירשם לאתר ולפתוח על שמו חשבון משתמש. בעת הרישום המשתמש יספק את שמו האמיתי, מספר טלפון, כתובת דואר אלקטרוני, פרטי אמצעי תשלום וכל מידע אחר אשר יתבקש מהמשתמש תוך כדי הרישום לאתר. כמו כן, בעת הרישום על המשתמש לאשר כי הפרטים אותם מסר הם נכונים, מלאים ומדויקים, וכי הוא האדם אשר אליו מתייחסים פרטי הרישום.

1. **רכישת כרטיסים באתר**

האתר מאפשר רכישת כרטיסים למשתמש אשר מעוניין לרכוש כרטיסים לאירועים אשר להם מנוהלת מכירת כרטיסים באתר . רכישת הכרטיסים באתר מותנית בקיומם של כרטיסים לאירוע. לאחר מתן אישור לרכישת הכרטיסים יתבצע חיוב ויישלח אישור רכישה לכתובת דואר האלקטרוני אשר הוזנה על ידי המשתמש בעת הזמנת הכרטיסים .כמו כן, ייתכן ותישלח אל הרוכש גם הודעת sms עם ברקוד עבור הכרטיסים שרכש למספר הטלפון הנייד שהזין בעת הזמנת הכרטיסים.

להנהלת האתר שמורה הזכות שלא לאשר את רכישת הכרטיסים על ידי הרוכש, בכל מקרה בו לא ניתן אישור לביצוע התשלום בגין הכרטיסים באמצעי התשלום אשר סופקו על ידי הרוכש, אם לא נותרו מקומות פנויים לאירוע או שרוכש הכרטיסים אינו עומד בתנאי השימוש, דוגמת פרטי הרישום או כללי השימוש באתר. כמו כן, במקרים מסוימים הזמנת הכרטיסים כפופה גם לאישורו של מפיק האירוע.

1. **יצירת אירוע**

יצירת עמוד מכירת כרטיסים תוך דקות ובחינם,בחירת צבעים, הוספת תמונות,סרטונים ועוד. ★

* הגדרת כרטיסים למכירה: סוגי כרטיסים, מחירים
* תמיכה באולמות עם עם מקומות מסומנים
* אפשרות להוספת שאלות לטופס ההזמנה לקבלת

מידע נוסף מהקהל שלך

* אפשרות להטמעת מודול המכירה באתר ובפייסבוק שלך
* ניהול משתמשים – הוספת משתמשים נוספים עבור

הצוות שלך

* יבוא רשימות של הקהל למערכת
* שליחת הזמנות במייל וסמס
* שליחת הזמנות אישיות עם הנחות לקהל נבחר ולחברים
* שליחת כרטיסים חינמיים למוזמנים
* הוספת וניהול מקדמי האירועים שלך. ניטור המכירות והתחשבנות כספית
* הפעלת הקהל שלך – אפשרות להגדרת הנחות ותמריצים נוספים למי שישתף את האירוע
* קידום האירוע על ידי רשת השותפים ומקדמי האירועים של eventbuzz
* הוספת פיקסלים של פייסבוק וגוגל לניטור המכירות וניהול קמפיינים
* קבלת מידע עדכני 24\7
* הוספת כרטיסים, עדכון מחירים, יצירת קודי הנחה ועוד, בזמן אמת
* עדכונים לקהל – שליחת mail\sms לרוכשי הכרטיסים
* תשלום מאובטח באמצעות כל כרטיסי האשראי המובילים ו- paypal .
* הפקת חשבוניות אוטומטית לרוכשים
* תמיכה בריבוי שפות
* משיכת כספי מכירות לחשבון הבנק
* צפיה בנתוני מכירות, הפקת דוחו"ת
* צפיה בנתונים אודות הקהל באירוע, פילוח לפי גיל, מין ועוד
* שמירה על המידע עד לאירוע הבא

1. **הפצת כרטיסים**

האתר מאפשר לרוכשי כרטיסים ו/או בעלי אתרים ו/או צדדים שלישיים לשתף אירועים להם מנוהלת מכירת כרטיסים באתר ברשתות חברתיות ובאתרים שונים . המערכת מנטרת את מכירות הכרטיסים שמתבצעות בעקבות כל הפצה.

1. **מחירים**

מחירי הכרטיסים לאירוע נקבעים על ידי מפיק האירוע אשר מנהל את המכירה לאותו האירוע. מחירי הכרטיסים המוצגים באתר נקובים בשקלים חדשים וכוללים מע"מ בהתאם לשיעורו כדין במועד רכישת הכרטיסים וכן כוללים את עמלת הרכישה הנגבית על ידי האתר.

1. **תשלומים**

בעת ביצוע הזמנת כרטיסים, המשתמש יספק את פרטי אמצעי התשלום, בעלי אמצעי התשלום ואת אמצעי הקשר עם בעלי אמצעי התשלום כפי שיתבקש ממנו בעת הזמנת הכרטיסים .התשלום יוכל להתבצע באמצעות כרטיסי אשראי מסוג ויזה, ישראכרט, מאסטרכרד ואמריקן אקספרס ודיינרס וכן באמצעות אמצעי תשלום אחרים אשר יפורסמו באתר מעת לעת. התשלום בגין רכישת הכרטיסים ייגבה רק לאחר קבלת אישור רכישה כמתואר בפרק הזמנת הכרטיסים לעיל. תשלום על ידי כל רוכש כפוף לבדיקה של פרטי אמצעי התשלום ואישור של הזמנת הכרטיסים על ידי חברות האשראי, הבנק או גורם דומה רלוונטי.

הזמנת כרטיסים באתר מעידה על הסכמת המשתמש כי הנהלת האתר תחייב או תזכה את אמצעי התשלום אשר סופקו על ידי המשתמש בהתאם לפרטי ההזמנה, וכן תבצע בדיקות של פרטי התשלום, או תעביר מידע או תשיג מידע אודות המשתמש או על צדדים שלישיים כפי שיידרש מעת לעת ולצורך הזמנת הכרטיסים או מילוי תנאי השימוש, לרבות מספר כרטיס אשראי, זיהוי בעלי אמצעי התשלום ותוקף אמצעי התשלום.

על מנת להבטיח כי מכירת ורכישת כרטיסים באתר תהיה בטוחה ומאובטחת, הנהלת האתר עושה שימוש בטכנולוגיית SSL, המאפשרת העברה בטוחה של מידע ברשת האינטרנט.

1. **מדיניות ביטולים והחזרים**

לצורך ביטול עסקה על הרוכש לפנות להנהלת האתר ו\או למפיק האירוע. הנהלת האתר תפעל בכל מקרה של ביטול או דחיית אירוע, לביצוע החזר כספי לרוכשים בסך סכום העסקה בניכוי עמלת ההזמנה.